মারাঠা খাত (পুরনো বানানে মারহাট্টা খাত) ১৭৪২ সালে বর্গি অর্থাৎ <MASK> সম্ভাব্য আক্রমণের হাত থেকে কলকাতা শহরকে রক্ষা করার উদ্দেশ্যে খনন করা একটি তিন মাইল দীর্ঘ পরিখা। যদিও বর্গিরা শেষ পর্যন্ত কলকাতা আক্রমণ করেনি। ১৭৫৬ সালে বাংলার নবাব সিরাজদ্দৌলা কলকাতা আক্রমণ করে ইংরেজ বসতি লুণ্ঠন করলে এই খাতটি অকার্যকরী প্রমাণিত হয়। খাতটির নির্মাণকাজ কখনই সম্পূর্ণ হয়নি। ১৭৯৯ সালে সার্কুলার রোড নির্মাণের সময় এর অধিকাংশ বুজিয়ে দেওয়া হয়; অবশিষ্টাংশ বোজানো হয় ১৮৯২-৯৩ সালে। এই খাতটির অবস্থানের জন্য সেকালে কলকাতাবাসীদের "ডিচার্স" ("Ditchers") বা "খাতবাসী" নামে অভিহিত করা হত। এই খাত দিয়ে ঘেরা অঞ্চলটিকে মনে করা হত কলকাতার মূল নগরাঞ্চল।
মারাঠা খাত
কলকাতা মুর্শিদাবাদের মারাঠাদের উড়িষ্যার